Diari Oficial de la Generalitat Valenciana


Sumari del DOGV 5765, del 19-05-2008 (2008/6069)

ORDE de 28 d'abril de 2008, de la Conselleria d'Educació, per la qual es modifica l'autorització al centre docent privat El Peixet de Peñíscola.
------------------------------------------------------------------------------------------------------------------------------------------------

### Dades del document

Número de DOGV
:   5765

Data del DOGV
:   19-05-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/6069


Data del document
:   28-04-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Peníscola
    * guarda de xiquets
    * centre d'ensenyament
    * ensenyament privat
    * educació preescolar
    * ensenyament primari

ORDE de 28 d'abril de 2008, de la Conselleria d'Educació, per la qual es modifica l'autorització al centre docent privat El Peixet de Peñíscola. [2008/6069]  
L'expedient s'ha iniciat a instància del representant de la titularitat del centre docent privat El Peixet, número de codi 72938756, situat al camí de Peñíscola, km 3, partida La Mesquita, de Peñíscola, que sol·licita la modificació d'Educació Infantil i l'autorització temporal d'Educació Primària.  
La Direcció General d'Ensenyament va aprovar, mitjançant diverses resolucions, l'adequació de les instal·lacions proposades, pel que fa a espais educatius, al que disposa la normativa aplicable.  
L'expedient s'ha tramitat per la Direcció Territorial d'Educació i inclou l'informe favorable de la Inspecció Educativa, pel que fa a la relació del professorat i les titulacions respectives. Així mateix consta dels informes de la Unitat Tècnica de Construccions i del Col·legi Territorial d'Arquitectes de Castelló sobre l'expedient de legalització de les obres realitzades.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 1004/1991, de 14 de juny, (BOE de 26.06.1991), pel qual s'establixen els requisits mínims dels centres que impartisquen ensenyaments escolars de règim general; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 28.e) de la Llei 5/1983, de 30 de desembre, del Consell,  
ORDENE  
Únic  
Modificar l'autorització del centre que a continuació s'indica, en els termes que s'hi especifiquen:  
Denominació genèrica del centre: Centre d'Educació Infantil i Primària  
Denominació específica del centre: El Peixet  
Titular: Escola Infantil El Peixet, SL  
Domicili: Camí de Peñíscola, km 3, partida La Mesquita.  
Localitat: Peñíscola (12432)  
Província: Castelló  
Codi: 08636106  
Modificació que s'autoritza:  
Modificació de l'autorització per a impartir Educació Infantil, primer i segon cicles, i Educació Primària amb una unitat, de forma que el centre queda configurat, en la seua totalitat, amb la composició següent:  
5 unitats d'Educació Infantil, primer cicle, amb 69 llocs escolars:  
- 1 unitat per a escolars de 0 a 1 any, amb 8 llocs escolars.  
- 2 unitats per a escolars d'1 a 2 anys, amb 13 llocs escolars cada una.  
- 1 unitat per a escolars de 2 a 3 anys, amb 20 llocs escolars.  
- 1 unitat per a escolars de 2 a 3 anys, amb 15 llocs escolars.  
3 unitats d'Educació Infantil, segon cicle, amb 70 llocs escolars.  
1 unitat d'Educació Primària, amb 25 llocs escolars  
DISPOSICIÓ ADDICIONAL PRIMERA  
L'autorització corresponent a una unitat d'Educació Primària s'establix exclusivament per al curs 2008/2009.  
DISPOSICIÓ ADDICIONAL SEGONA  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia de la seua publicació en el Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2008/2009.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 28 d'abril de 2008  
El conseller d'Educació,  
Alejandro Font de Mora Turón